
**Zavod RS za zaposlovanje, Območna služba KRANJ**

**MAREC 2017**





----------------------------------------------------------------------------------------------------------------------------------------------------

# Delovno aktivno prebivalstvo

**V januarju 2017 je bilo** **na območju Območne službe Kranj** (Upravne enote: Jesenice, Kranj, Radovljica, Škofja Loka, Tržič) **70.879 delovno aktivnih prebivalcev** (po lokaciji delovnega mesta), kar je za 2.003 osebe oz. 2,9 % več kot januarja 2016 (v Sloveniji za 3,1 % več). (Vir: SURS)



Stopnja registrirane brezposelnosti **je januarja 2017 znašala 7,7 %** (v Sloveniji 11,2 %). V primerjavi z januarjem 2016 se je stopnja registrirane brezposelnosti na tem območju znižala za 1,4 odstotne točke (v Sloveniji znižala za 1,7 odstotne točke). (Vir: SURS)

# Registrirana brezposelnost

****

**Konec marca 2017 je bilo registriranih 6.284 brezposelnih oseb**, kar je za 1.108 oseb oz. 15,0 % manj kot marca 2016 (v Sloveniji za 13,6 % manj). V primerjavi s predhodnim mesecem se je registrirana brezposelnost znižala za 462 oseb oz. 6,8 % (v Sloveniji znižala za 6,1 %).

Ob koncu marca 2017 je bil **povprečni čas brezposelnosti oseb** 20,1 meseca (v Sloveniji 28,0 meseca).

Zaposlitvene možnosti

**V obdobju od januarja do marca 2017** so delodajalci Območni službi Kranj sporočili **2.618 prostih delovnih mest\*** *(glej opombo na tretji strani)***.**



Med temi je bilo največ povpraševanja po naslednjih poklicih: delavci za preprosta dela v predelovalnih dejavnostih, d. n. (373), čistilci, strežniki in gospodinjski pomočniki ipd. v uradih, hotelih in drugih ustanovah (118), natakarji (105), zidarji ipd. (92), prodajalci (76), vozniki težkih tovornjakov in vlačilcev (74), kuharji (70), strugarji ipd. (64), tesarji ipd. (58), skladiščniki in uradniki za nabavo in prodajo (54), izvajalci suhomontažne gradnje, štukaterji ipd. (53), kuhinjski pomočniki (52), drugi delavci za preprosta dela, d. n. (52), monterji in serviserji vodovodnih, plinskih inštalacij in naprav ipd. (45), strokovni sodelavci za zdravstveno nego (37).

Priliv in odliv iz evidence brezposelnih

**V obdobju od januarja do marca 2017** se je v evidenco brezposelnih na **novo prijavilo 2.014 oseb**, kar je za 255 oseb oz. 11,2 % manj kot v enakem obdobju lani (v Sloveniji za 7,5 % manj). Med novoprijavljenimi je bilo:

* 197 iskalcev prve zaposlitve (59 oseb oz. 23,0 % manj kot v enakem obdobju predhodnega leta),
* 10 oseb, ki so delo izgubile zaradi stečaja oz. likvidacije podjetja (98 oseb oz. 90,7 % manj kot v enakem obdobju predhodnega leta),
* 351 oseb, ki so bile opredeljene kot trajno presežni delavci (30 oseb oz. 9,3 % več kot v enakem obdobju predhodnega leta),
* 1.123 oseb, ki jim je izteklo delovno razmerje za določen čas (142 oseb oz. 11,2 % manj kot v enakem obdobju predhodnega leta).

V istem obdobju je bilo iz evidence brezposelnih **odjavljenih 2.346 oseb**, kar je za 186 oseb oz. 7,3 % manj kot v enakem obdobju lani (v Sloveniji 1,4 % manj), med njimi **1.800 zaradi zaposlitve**, kar je za 152 oseb oz. 7,8 % manj kot v enakem obdobju predhodnega leta (v Sloveniji 5,7 % manj).

Vključevanje v ukrepe Aktivne politike zaposlovanja

**V obdobju od januarja do marca 2017** je bilo **v ukrepe Aktivne politike zaposlovanja vključenih 429 oseb,** med njimi:

* 148 v ukrep Usposabljanje in izobraževanje, od tega 64 v programe neformalnega izobraževanja in usposabljanja, 27 v programe neformalnega izobraževanja in usposabljanja za mlade, 17 v PUMo Projektno učenje mlajših odraslih;
* 70 v ukrep Spodbude za zaposlovanje, od tega 69 v Zaposli.me;
* 192 v ukrep Kreiranje novih delovnih mest, od tega 183 v Javna dela;
* 19 v ukrep Spodbujanje samozaposlovanja.

Zavarovanje za primer brezposelnosti

Ob koncu **februarja 2017** je **2.608 oz. 38,7 % brezposelnih oseb** prejemalo denarno nadomestilo (v Sloveniji 26,4 %). Povprečna višina bruto izplačanega denarnega nadomestila je znašala 699,29 € (v Sloveniji 705,09 €).

Primerjava OS Kranj in Slovenije



***Opomba: \**** *Z 12. aprilom 2013 je pričel veljati Zakon o spremembah in dopolnitvah zakona o urejanju trga dela (ZUTD-A), ki je ukinil obvezno prijavo prostega delovnega mesta pri Zavodu. Ker delodajalci, ki ne sodijo v javni sektor ali niso družbe v večinski lasti države, objavo prostega delovnega mesta lahko zagotovijo sami, o tem pa Zavoda ne obveščajo, Zavod nima več podatkov o vseh prostih delovnih mestih v državi.*